Coba ceritain soal 4 Januari dalam bahasa sunda

4 Januari nyaéta poé ka-4 dina sataun dina kalénder Gregorian, sésana 361 poé (362 dina Taun Kabisat).

1717 – Walanda, Inggris Raya jeung Perancis néken Aliansi Tilu dina usaha pikeun miara Pasini Utrecht; saméméhna Inggris geus néken pasakutuan awal jeung Perancis dina tanggal 28 Nopémber.

1762 – Inggris nyatakeun perang ka Spanyol, ku kituna ngamimitian Perang Tujuh Taun.

1853 – Sanggeus diculik tur dijual kana perbudakan di kidul Amérika, Solomon Northup meunangkeun deui kamerdékaanna; buku mémorina the Twelve Years a Slave (Dua Welas Taun Jadi Hamba Sahaya) jagana jadi salah sahiji buku pangpayuna sacara nasional.

1854 – Pulo McDonald katimu ku Kaptén William McDonald nu nunggang kapal Samarang.

1912 – Asosiasi Pandu/Pramuka dilambagakeun ka sakuliah Karajaan Inggris ku Piagem Karajaan.

1944 – Perang Dunia II: Operasi Carpetbagger, ku AS, nerjun-nerjunkeun sanjata jeung bebekeulan pikeun para pajoang nu masih kénéh batahan di Éropa.

1948 – Burma merdéka ti Karajaan Inggris sarta jadi nagara républik, dingaranan Sarikat Burma, Sao Shwe Thaik minangka présidén kahijina sarta U Nu minangka Perdana Menteri.

1951 – Perang Koréa: China jeung Koréa Kalér ngarebut Seoul.

1976 – Pasukan Sukarélawan Ulster nembak mati genep urang sipil Katolik Irlandia di County Armagh, Irlandia Kalér. Poé isukna, para jalma-jalma basanjata nelasan sapuluh urang sipil Protéstan deukeut wilayah éta minangka pangwalesan.

1989 – Insiden Teluk Sidra Kadua: Sapasang pasawat MIG-23 "Floggers" Lybia ditémbak murag ku sapasang F-14 Tomcat Angkatan Laut AS dina hiji patelak di jomantara.

2004 – Mikheil Saakashvili kapilih jadi présidén Georgia sanggeus Révolusi Eros di Bulan Nopémber 2003.

2010 – Burj Khalifa, wangunan pangjangkungna kiwari di dunia, sacara resmi dibuka di Dubai.